På et ekstraordinært møde torsdag aften besluttede en enig kommunalbestyrelse på Læsø at fritstille kommunaldirektør Peter Pietras. Det sker efter omtale af, at kommunaldirektøren blandt andet har boet i et ulovligt opført skur på sin sommerhusgrund på øen. I en pressemeddelelse i mandags, oplyste borgmester Karsten Nielsen (V), at Peter Pietras havde valgt at opsige sin stilling. Nu har kommunalbestyrelsen altså valgt at fritstille ham. - Helt normalt Ifølge Læsøs borgmester Karsten Nielsen (V), er det en helt normal process. - Kommunaldirektør Peter Pietras har opsagt sin stilling, og derfor er det helt naturligt, at han fritstilles, indtil hans ansættelsesforhold ophører, oplyser Karsten Nielsen i en ny pressemeddelelse. Indtil der ansættes en ny kommunaldirektør, er forvaltningschef for Børn og Social, Lotte Keller Christensen konstitueret i stillingen.

Referat:
Kommunalbestyrelsen på Læsø har på et ekstraordinært møde besluttet at fritstille kommunaldirektør Peter Pietras.